8974597cc30d60eba86a60d8d2a1ebb8
Jeg har et 60'er build up hus som har 8 teak døre. De 7 af dørene er ud til min entre. For 4 år siden skiftede jeg døre og vinduer fra teak til hvid (ral 9010). Trælofterne har jeg også givet hvid maling. Nu er jeg kommet i tvivl om jeg skal male mine døre også, de bliver hentet om 5 dage. I jeres svar Teak i 60'er-hus - svarer i at det er fint at lade døre stå og bibeholde huset ånd. 


Men hvad skal jeg. Har i et godt råd?


Bør jeg male min 60'er teak døre
bolius.dk
2021.17
Hej Lene J.  
  
Det er svært at sige uden at have set huset, hvilke andre materialer og farver der er på vægge og gulve, jeres smag, hvordan i møblerer m.v.


Men idet du har malet vinduer, lofter og måske også vægge hvide, synes jeg personligt at det at beholde dørene som teak, kan give huset varme, historie og karakter. Du kan stadig vælge at male indfatningerne hvide, så det kun er selve dørbladet der står i teak.


Det kræver selvfølgelig at dørene er pæne og i god stand,  og at de er placeret så det er hensigtsmæssigt at der kommer focus på dem.  Hvis du maler dørene hvide og du også har hvide vægge vil du ikke i samme grad bemærke dørene, de vil gå mere i et med væggen.  
  
Så jeg kan ikke give dig et klart og entydigt svar, men synes du skal overveje om huset bliver for hvidt i hvidt, hvis du også maler dørene hvide.


 

